Na temeljem članka 30. Statuta Općine Vladislavci („Službeni glasnik“ Općine Vladislavci broj 03/13) Općinsko vijeće Općine Vladislavci, na svojoj 24. sjednici održanoj dana ožujka 2017. g. donijelo je

**ODLUKU**

**o suglasnosti na provedbu ulaganja na području Općine Vladislavci za 2017. godinu**

Članak 1.

Ovom Odlukom daje se suglasnost na provedbu ulaganja na području Općine Vladislavci za 2017. godinu kako slijedi:

* Izgradnja javne rasvjete na području Općine Vladislavci( izgradnja javne rasvjete na ulasku u Vladislavce i izgradnja javne rasvjete Vladislavci – Dopsin),
* Izgradnja mrtvačnice u Dopsinu,
* Rekonstrukcija nerazvrstane ceste u Hrastinu (ulica Ferenca Kiša),
* Izgradnja otresnica na području Općine Vladislavci,
* Obnova objekta društvene namjene u ulici Kralja Tomislava 196 A,
* Održavanje kanalske mreže na području Općine Vladislavci,
* Rekonstrukcija i sanacija pješačkih staza u Dopsinu,
* Rekonstrukcija pješačkih staza na grobljima na području Općine Vladislavci,
* Uređenje javnih površina i parkirališnih mjesta u Vladislavcima, Dopsinu i Hrastinu,
* Opskrba električnom energijom za objekte u vlasništvu Općine Vladislavci,

Članak 2.

Ovlašćuje se Načelnik da poduzme sve potrebne aktivnosti za provedbu ulaganja na području Općine Vladislavci za 2017. godinu, da provede sve postupke i potpiše svu potrebnu dokumentaciju za projekte ulaganja koji su predmet ove Odluke, primjerice: da provede postupke javne nabave, da potpiše sve potrebne ugovore za provedbu ulaganja iz članka 1., da primi sredstva, izvrši uplate sukladno potpisanim ugovorima, podnese izvješća i dr.

Članak 3.

Načelnik je dužan izvijestiti Općinsko vijeće o potpisanom ugovoru.

Članak 4.

Sredstva potrebna za provedbu ove Odluke planirana su u Proračunu Općine Vladislavci za 2017. godinu i projekcijama za 2018 i 2019. godinu, a sredstva koja nisu planirana Proračunom osigurati će se Izmjenama i dopunama Proračuna.

Članak 5.

Ova Odluka stupa na snagu osmog dana od objave u „Službenom glasniku“ Općine Vladislavci.

Klasa: 402-10/17-01/1

Urbroj: 2158/07-03-17- 2

Vladislavci, 14. ožujka 2017.g.

PREDSJEDNIK

OPĆINSKOG VIJEĆA

Krunoslav Morović, v. r.